स्थानीय तह संचालनका कानूनी र आर्थिक अवस्था बुझन थालेपछि जनप्रतिनिधिहरू नै भन्न थालेका छन्– यो 'सिस्टम' मा चल्न गाह्रो छ। निर्वाचनताका स्थानीय तह अधिकारसम्पन्न हुने, केन्द्र सरकारले जस्तै काम गर्ने भन्ने थियो, तर बुझदै जाँदा त्यस्तो नहुने देखिएको मध्यविन्दु नगरपालिका मेयर चन्द्रबहादुर राना बताउँछन् । “हामी अन्योलग्रस्त छौं, यो 'सिस्टम' भित्र काम गर्न सक्ने अवस्था छैन” उनी भन्छन्, “स्थानीय तहको विकासका लागि मुख्यतः स्रोत परिचालनमै समस्या भयो।”
